16.3.2006 Den Europæiske Unions Tidende L 79/9 KOMMISSIONENS FORORDNING (EF) Nr. 431/2006 af 15. marts 2006 om godkendelse af den kontrol af overensstemmelse med handelsnormerne for friske frugter og grøntsager, som Kenya foretager inden importen til EF KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (!), særlig artikel 10, og ud fra følgende betragtninger: (1) — I artikel 7 i Kommissionens forordning (EF) mnr. 1148/2001 af 12. juni 2001 om kontrol af overensstem- melse med handelsnormerne for friske frugter og grønt- sager (?) fastsættes betingelserne for godkendelse af den overensstemmelseskontrol, som tredjelande foretager inden importen til EF, og som de anmoder om godken- delse af. (2) — De kenyanske myndigheder har sendt Kommissionen en anmodning om godkendelse af den kontrol, der foretages på vegne af det kenyanske plantesundhedsinspektorat, Kenya Plant Health Inspectorate Service (KEPHIS). Det fremgår af anmodningen, at de nævnte kontroltjenester råder over personale, udstyr og anlæg i det nødvendige omfang for at kunne gennemføre kontrollen, og at de anvender metoder svarende til dem, der er omhandlet i artikel 9 i forordning (EF) nr. 1148/2001, samt at de friske frugter og grøntsager, som eksporteres til EF fra Kenya, overholder EFs handelsnormer. (3) — De oplysninger, som medlemsstaterne har fremsendt til Kommissionen, viser, at importen fra Kenya af friske frugter og grøntsager i perioden 2001-2005 kun i ganske få tilfælde ikke har været i overensstemmelse med handelsnormerne. (1) EFT L 297 af 21.11.1996, s. 1. Senest ændret ved Kommissionens forordning (EF) nr. 47/2003 (EFT L 7 af 11.1.2003, s. 64). (?) EFT L 156 af 13.6.2001, s. 9. Senest ændret ved forordning (EF) nr. 408/2003 (EUT L 62 af 6.3.2003, s. 8). (4) — Derfor bør den overensstemmelseskontrol, som Kenya foretager, godkendes fra datoen for indførelsen af den procedure for administrativt samarbejde, der er fastsat i artikel 7, stk. 8, i forordning (EF) nr. 1148/2001. (5) — Foranstaltningerne i denne forordning er i overensstem- melse med udtalelse fra Forvaltningskomitéen for Friske Frugter og Grøntsager — UDSTEDT FØLGENDE FORORDNING: Artikel 1 Den kontrol, som Kenya foretager af overensstemmelsen med handelsnormerne for friske frugter og grøntsager inden importen til EF, godkendes i henhold til artikel 7 i forordning (EF) nr. 1148/2001. Artikel 2 Navn og adresse på den officielle myndighed og kontroltjeneste, der er omhandlet i artikel 7, stk. 2, andet afsnit, i forordning (EF) nr. 1148/2001, er angivet i bilag I til nærværende forord- ning. Artikel 3 De attester, der er omhandlet i artikel 7, stk. 3, andet afsnit, i forordning (EF) nr. 1148/2001, og som udstedes efter den i artikel 1 i nærværende forordning nævnte kontrol, udfærdiges på formularer som vist i bilag II til nærværende forordning. Artikel 4 Denne forordning træder i kraft på tyvendedagen efter offent- liggørelsen i Den Europæiske Unions Tidende. Den anvendes fra dagen for offentliggørelsen i Den Europæiske Unions Tidende, C-udgaven, af den meddelelse, der er omhandlet i artikel 7, stk. 8, i forordning (EF) nr. 1148/2001, om indfø- relsen af administrativt samarbejde mellem EF og Kenya.